gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8428, del 21-11-2018 (2018/10354)

Informació pública de la modificació puntual de les DEUT i de l'ajust de la fitxa de gestió del sector urbanitzable SUR-8 del PGOU.
-----------------------------------------------------------------------------------------------------------------------------------

### Dades del document

Número de DOGV
:   8428

Data del DOGV
:   21-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10039


Data del document
:   09-11-2018

Organisme emissor
:   Ajuntament de Formentera del Segura

Tipus de document
:   Anunci

Descriptors 

:   * Formentera del Segura
    * administració local
    * pla d'urbanisme

Informació pública de la modificació puntual de les DEUT i de l'ajust de la fitxa de gestió del sector urbanitzable SUR-8 del PGOU. [2018/10031]  
Francisco Cano Murcia, alcalde president de l'Ajuntament de Formentera del Segura, de conformitat amb els articles 51.7 i 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
Vistos els documents inicial estratègic per a tramitació simplificada modificació puntual de les DEUT i ajust fitxa de gestió del sector urbanitzable SUR-8 del PGOU de Formentera del Segura, es resol:  
  
  
Exposar al públic el document inicial estratègic per a tramitació simplificada modificació puntual de les DEUT i ajust fitxa de gestió del sector urbanitzable SUR-8 del PGOU de Formentera del Segura, per un període de 45 dies al tauler d'anuncis de l'Ajuntament, en el Diari Oficial de la Comunitat Valenciana i en un diari de gran difusió.  
  
Durant aquest període es podran formular al·legacions i observacions, podent aportar tot tipus de documentació o mitjans de prova que s'estimen adequats en el seu suport.  
  
Formentera del Segura, 9 de novembre de 2018.- L'alcalde president: Francisco Cano Murcia.
Diari Oficial de la Generalitat Valenciana


Sumari del DOGV 8310, del 05-06-2018 (2018/5220)

Informació pública de l'expedient de modificació de l'autorització ambiental integrada amb avaluació d'impacte ambiental d'una empresa de repassada, acabat i estampació de teixit del sector tèxtil, situada a Cocentaina.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8310

Data del DOGV
:   05-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5220


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient de modificació de l'autorització ambiental integrada amb avaluació d'impacte ambiental d'una empresa de repassada, acabat i estampació de teixit del sector tèxtil, situada a Cocentaina. [2018/5220]  
De conformitat amb el que estableix l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 063/16 IPPC, que té com a objecte la modificació de l'autorització ambiental integrada de l'empresa de repassada, acabat i estampació de teixit del sector tèxtil.  
  
Peticionari: JOVERTEX, SA. (CIF A03.037....)  
Emplaçament: av. Alacant, 69 Cocentaina (Alacant)  
Projecte: projecte bàsic de la modificació substancial de l'autorització ambiental integrada. Instal·lacions per a tractament previ (operacions de llavat, blanqueig, mercerització) o per a la tenyida de fibres o productes tèxtils quan la capacitat de tractament supere les 10 t diàries. Estudi d'impacte ambiental.  
  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i els particulars interessats, les al·legacions que estimen convenients.  
Durant aquest termini les persones interessades podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València i en l'Ajuntament de Cocentaina (Alacant), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en què podrà consultar-se en la web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 3 de maig de 2018.- El director general del Canvi Climàtic i Qualitat Ambiental: Joan Piquer Huerga.
Diari Oficial de la Generalitat Valenciana


Sumari del DOGV 8446, del 18-12-2018 (2018/11245)

Notificació de la sentència dictada en el procediment d'adopció número 1417/2016.
---------------------------------------------------------------------------------

### Dades del document

Número de DOGV
:   8446

Data del DOGV
:   18-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/11470


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment d'adopció número 1417/2016. [2018/11113]  
Procediment: adopció número 1417/2016.  
Demandant: Generalitat Valenciana.  
  
José Esteban Briz Recio, lletrat de l'Administració de justícia del Jutjat de Primera Instància número 9 de València, faig saber que en les actuacions d'adopció, seguides amb el número 1417/2016, a instàncies de Generalitat Valenciana, en les quals en data 4 de desembre de 2018, s'ha dictat un acte, en la part dispositiva de la qual diu així:  
  
«Dispose. Acordar l'adopció de W.F.G.X. per G.G.I.W. i J.Y.U.L. Una vegada siga ferma aquesta resolució, trameteu-la al Registre Civil corresponent per a la inscripció de l'adopció.  
Notifiqueu aquesta resolució al Ministeri Fiscal, a l'entitat pública, a les persones adoptants i als pares i mares biològics, ometent la seua identitat.  
Contra aquesta resolució es pot interposar recurs d'apel·lació en el termini de 20 dies des de la notificació, davant aquest jutjat per a la resolució per l'Audiència Provincial de València.  
Així ho mana i firma la magistrada jutgessa del Jutjat de Primera Instància número 9 de València, Ana-Vega Pons-Fuster Olivera. En done fe.»  
I perquè servisca de notificació de forma deguda a Paloma Rubio Pons, expedisc i firme aquest edicte.  
  
València, 4 de desembre de 2018.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8422, del 13-11-2018 (2018/10458)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme rural al terme municipal d'Alcocer de Planes. Referència DIC-16/0345.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10621


Data del document
:   19-10-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Alcosser
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a campament de turisme rural al terme municipal d'Alcocer de Planes. Referència DIC-16/0345.  
  
 [2018/10719]  
Pel fet que s'ha admés a tràmit, d'acord amb el que preveu la Llei 5/2014 de la Generalitat, de 25 de juliol, d'ordenació del territori, urbanisme i paisatge, l'expedient DIC 16/0345, promogut per Eden Proyectos, SL, per a campament de turisme rural, ubicat al polígon 2, parcel·la 254, del terme municipal de Alcocer de Planes, per mitjà del present edicte se sotmet a informació pública el projecte de l'actuació, de conformitat amb el que disposa l'apartat a de l'article 206.4 de l'esmentat text legal, durant el termini de 20 dies hàbils des de la publicació del present edicte en el Diari Oficial de la Generalitat Valenciana, durant el qual pot ser examinat en la pàgina web http://www.habitatge.gva.es/web/urbanismo/documentos-en-tramitacion2en-los-servicios-territoriales, així com en el Servei Territorial d'Urbanisme d'Alacant, siti en l'avinguda d'Aguilera, número 1, cinquena planta, d'aquesta capital.  
  
  
Alacant, 19 d'octubre de 2018. El cap del Servei Territorial d'Urbanisme: Miguel Nicolás Halabi Antón.
Diari Oficial de la Generalitat Valenciana


Sumari del DOGV 8226, del 02-02-2018 (2018/789)

Notificació i citació a termini a les persones interessades en el procediment ordinari número 4/000471/6744-NX, del Tribunal Superior de Justícia de la Comunitat Valenciana, Sala Contenciosa Administratiu, Secció 4.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8226

Data del DOGV
:   02-02-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/789


Organisme emissor
:   Conselleria de Sanitat Universal i Salut Pública

Tipus de document
:   Anunci

Notificació i citació a termini a les persones interessades en el procediment ordinari número 4/000471/3814-IS, del Tribunal Superior de Justícia de la Comunitat Valenciana, Sala Contenciosa Administratiu, Secció 4. [2018/789]  
La directora general de Farmàcia i Productes Sanitaris de la Conselleria de Sanitat Universal i Salut Pública fa saber que José Gorgues Zamora, Remedios Valls Vidal, María Teresa Peris Molina, José Peiró Rocher, María Victoria Palau Carretero, Ana Boil Palau, Manuel Ibáñez Alcáñiz, María Ibáñez Alcañiz, María Dolores Martí Pascual, Susana María Alcañiz Ciscar, Andrés José Navarro Clerigues, Eduardo García Torres, Cristóbal Giménez Platero, María Asunción Meliá Santarrufina, María del Carmen Mateo Javaloyes, Javier Mateo Javaloyes, Maria Fe Zuriaga Cosin, Carlos Nielfa Ródenas, Mercedes Vilar Aviñó, Vicente José Hurtado Caballer, Wladimiro Peris González i Maria de los Desamparados López Escrivá han interposat un recurs contenciós administratiu contra la Resolució, de 26 de setembre de 2017, del secretari autonòmic de Salut Pública i del Sistema Sanitari Públic, que desestima el recurs d'alçada sobre la denegació de revocació i cessació del Programa AKASA.  
Aquest recurs és el procediment ordinari número 4/000471/0351-JU, del Tribunal Superior de Justícia de la Comunitat Valenciana, Sala Contenciosa Administratiu, Secció 4, que ha sol·licitat que se li envie l'expedient.  
També s'ha notificat aquesta resolució al recurrent i en compliment del que disposa l'article 49.1 de la Llei 29/1998, de 13 de juliol, reguladora de la jurisdicció contenciosa administrativa, es notifica als possibles interessats que ha sigut remés a l'esmentada sala l'expedient administratiu impugnat, i se'ls cita a fi que compareguen en el termini de nou dies en les actuacions esmentades, si ho estimen convenient.  
  
  
València, 23 de gener de 2018.- La directora general de Farmàcia i Productes Sanitaris: Patricia Lacruz Gimeno.
Diari Oficial de la Generalitat Valenciana


Sumari del DOGV 8314, del 11-06-2018 (2018/5269)

Notificació de la sentència dictada en procediment de modificació de mesures número 314/2017.
---------------------------------------------------------------------------------------------

### Dades del document

Número de DOGV
:   8314

Data del DOGV
:   11-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5269


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en procediment de modificació de mesures número 314/2017. [2018/5269]  
De: José Antonio Lucas Jiménez.  
Procuradora: Amparo Balbastre Llorens.  
Contra: Alejandro Lucas Pons.  
Procurador/a: -  
  
Natividad Carabal Guaita, lletrada de l'Administració de justícia del Jutjat de Primera Instància i Instrucció número 3 de Mislata (València), mitjançant aquest edicte, faig saber que, en aquest jutjat, s'ha acordat la publicació d'aquest acte de comunicació.  
  
Procediment: família. Modificació mesures supòsit contenciós [MMC] - 000314/2017-D.  
Demandant: José Antonio Lucas Jiménez.  
Demandat: Alejandro Lucas Pons.  
Acte processal que es publica: Sentència de data 12 de març de 2018.  
Objecte: notificació a Alejandro Lucas Pons; actualment es troba en parador desconegut.  
Mode i termini d'impugnació: aquesta sentència no és ferma, en contra es pot interposar un recurs d'apel·lació, que serà admés en ambdós efectes, davant d'aquest jutjat, en el termini de vint dies a partir de la seua notificació.  
El text íntegre de la resolució que es publica podrà ser consultat i/u obtindre'n una còpia en la secretaria d'aquest jutjat en hores d'audiència.  
  
Mislata, 12 de març de 2018.- La lletrada de l'Administració de justícia: Nativitat Carabal Guaita.
Diari Oficial de la Generalitat Valenciana


Sumari del DOGV 8220, del 25-01-2018 (2017/11824)

Notificació de la sentència dictada en el procediment ordinari 1156/2013.
-------------------------------------------------------------------------

### Dades del document

Número de DOGV
:   8220

Data del DOGV
:   25-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11128


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el procediment ordinari 1156/2013. [2017/11022]  
Marta Donet Casal, secretària del Jutjat de Primera Instància número19 de València, mitjançant aquest edicte, faig saber que en aquest jutjat s'ha disposat la publicació d'aquest acte de comunicació:  
  
Procediment: ordinari 1156/2013.  
Demandant: Ángel Bernal Moreno.  
Procuradora: Susana Alabau Calabuig.  
Demandats: MDC International Investments and Consultoria Spain, SL, i Tomás Martínez Rodríguez.  
Procurador/a: -  
Acte processal que es publica: Sentència de 18 de juny de 2014.  
Objecte: notificar sentència.  
Mode i termini d'impugnació: 20 dies des de la seua notificació.  
  
El text íntegre de la resolució que es publica podrà consultar-se o obtindre'n còpia a la Secretaria d'aquest Jutjat, en hores d'audiència.  
  
  
València, 19 de desembre de 2017.- La secretària judicial: Marta Donet Casal.
Diari Oficial de la Generalitat Valenciana


Sumari del DOGV 8324, del 25-06-2018 (2018/6145)

Informació pública de l'expedient d'ocupació de terrenys de la via pecuària Vereda de Dolores en el terme municipal de Catral, amb motiu d'instal·lació de tres suports per a línia elèctrica.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8324

Data del DOGV
:   25-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/6145


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys de la via pecuària Vereda de Dolores en el terme municipal de Catral, amb motiu d'instal·lació de tres suports per a línia elèctrica.  
 [2018/6145]  
Als efectes que estableixen l'article 34 de la Llei 3/2014, d'11 de juliol, de vies pecuàries de la Comunitat Valenciana, i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP/38/2016 d'ocupació de terrenys de la via pecuària Vereda de Dolores, al terme municipal de Catral (Alacant), amb motiu d'instal·lació de tres suports per a línia elèctrica de baixa tensió per a subministrament elèctric i enllumenat de la parcel·la número 35, polígon 6, de Catral, sol·licitat per Emilio Hurtado Alcaraz.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situada al carrer Professor Manuel Sala, número 2, 2a planta (en horari de 09.00 a 14.30 hores, de dilluns a divendres) i formular-hi totes les al·legacions que estime oportunes en el termini d'un mes, a partir de la publicació del present anunci.  
  
  
Alacant, 21 de juny de 2018.- La directora territorial: Mari Carmen Catalá Galvañ.
Diari Oficial de la Generalitat Valenciana


Sumari del DOGV 8322, del 21-06-2018 (2018/5761)

Notificació de la sentència dictada en el procediment de modificació de mesures número 1222/2017.
-------------------------------------------------------------------------------------------------

### Dades del document

Número de DOGV
:   8322

Data del DOGV
:   21-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/5761


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de modificació de mesures número 1222/2017. [2018/5761]  
Procediment: família. Modificació mesures en relació amb fills extramatrimonials supòsit contenciós número1222/2017. Actuacions número 907/2015.  
Demandant: Miquel Àngel Mercader Garcia.  
Procurador: Juan Luis Contel Comenge.  
Demandat: Daniela Alejandra Cano Florez.  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber, que en les actuacions de família. Modificació de mesures amb relació a fills extramatrimonials supòsit contenciós número 1222/2017, a instàncies de Miguel Ángel Mercader García, representat pel procurador Juan Luis Contel Comenge, contra Daniela Alejandra Cano Florez, en situació de rebel·lia, on en data 24 de maig de 2018, s'ha dictat sentència, en la part dispositiva de la qual diu així:  
  
«Dispositiva  
Estime la demanda formulada pel procurador Juan Luis Contel Comenge en nom i representació de Miguel Angel Mercader García contra Daniela Alejandra Cano Florez, i dispose la privació de la pàtria potestat de Daniela Alejandra Cano Florez respecte de la seua filla menor, suspenent-se el règim de visites maternofilial.  
  
Mode d'impugnació: per mitjà de recurs d'apel·lació davant d'aquest jutjat; no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 451 i 452 de la LEC). Haurà d'efectuar-se la consignació de 50 ?, en el compte de dipòsits i consignacions d'aquest jutjat, obert en el Banesto: 0030; oficina: 3305; D.C.: 20; compte del Jutjat: 4584-0000-02- número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta; segons disposa la Llei orgànica 1/2009, de 3 de novembre, que acredite la dita consignació. En cas de no efectuar-se el dipòsit serà esmenable el defecte en el termini de dos dies, no s'admetrà a tràmit en cas de no esmenar-lo.  
Així, aquesta és la meua sentència, que pronuncie, mane i firme.»  
  
I perquè valga de notificació de forma deguda a Daniela Alejandra Cano Florez, en rebel·lia, expedisc i firme aquest edicte.  
  
València, 8 de juny de 2018.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8401, del 11-10-2018 (2018/8992)

Notificació de la sentència dictada en el judici verbal número 166/2017.
------------------------------------------------------------------------

### Dades del document

Número de DOGV
:   8401

Data del DOGV
:   11-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8992


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el judici verbal número 166/2017. [2018/8992]  
Procediment: judici verbal número 166/2017.  
Demandant: Imaginal Desarrollo de Centros de Enseñanza, SL, actualment British College La Canyada, SL.  
Procuradora: Elena Soler Gorriz.   
Demandat: José Pascual Fabra Riera i María José Berlanga Carrión.  
  
María José Perosanz Sanchis, lletrada de l'Administració de justícia del Jutjat de Primera Instància i Instrucció número 3 de Llíria i el seu partit judicial, fa saber, que en aquest jutjat al meu càrrec, se segueixen actuacions de judici verbal número 166/2017 a instàncies d'Imaginal Desarrollo de Centros de Enseñanza, SL, actualment British College La Canyada, SL, representada per Elena Soler Gorriz, contra José Pascual Fabra Riera i María José Berlanga Carrión, on s'ha dictat sentència la part dispositiva de la qual és del següent tenor:  
«Estime la demanda presentada per la procuradora Elena Soler Górriz, en nom i representació d'Imaginal Desarrollo de Centros de Enseñanza, actualment British College La Canyada, SL, i condemne els demandats, José Pascual Fabra Riera i María José Berlanga Carrión, al pagar conjuntament a l'entitat actora la suma de 3.245 euros, més l'interés legal dels diners, a comptar des de la data de la interposició de la demanda, amb imposició a costes processals causades a la part demandada.  
Notifiqueu aquesta resolució a les parts i feu-los saber que en contra es pot interposar recurs d'apel·lació, que, si escau, s'interposarà davant d'aquest jutjat dins dels 20 dies següents als quals es notifique aquesta resolució.  
Porteu l'original al llibre de sentències.  
Així ho pronuncia, mana i firma, Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
Atés que les persones demandades, José Pascual Fabra Riera i María José Berlanga Carrión, es troben en parador ignorat, s'expedeix aquest edicte a fi que els servisca de notificació de forma deguda.  
  
Llíria, 27 de setembre de 2018.- La lletrada de l'Administració de justícia: María José Perosanz Sanchis.